**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԲԱԼԱՀՈՎԻՏ ԳՅՈՒՂԻ 1-ԻՆ ԹԱՂԱՄԱՍԻ ԵՎ 3-ՐԴ ՓՈՂՈՑԻ ՄԻՋԱԿԱՅՔՈՒՄ ԳՏՆՎՈՂ ՏԱՐԱԾՔԸ 2-ՐԴ ԹԱՂԱՄԱՍ ԱՆՎԱՆԱԿՈՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 22-րդ կետի, «Աշխարհագրական անվանումների մասին» օրենքի 4-րդ հոդվածի 1-ին մասի, «բ» կետի, Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 2-րդ և 3-րդ բաժինների պահանջներին համապատասխան։
 Աբովյան համայնքի Բալահովիտ գյուղի 1-ին թաղամասի և 3-րդ փողոցի միջակայքում գտնվող տարածքը, որը իր հերթին բաղկացած է ավելի քան 50 առանձին գույքային միավորներից, չունի անվանում, համարվում է անանուն աշխարհագրական օբյեկտ։ Բալահովիտ գյուղի այդ միավորների սեփականատերերը /բնակիչները/ դիմել են Աբովյանի համայնքապետարան իրենց հողամասերի բաժանման և միավորման, հասցեներ ստանալու համար, սակայն նշված խնդրի պատճառով նրանց հարցին լուծում չի տրվել։
 Ելնելով վերոգրյալից, Աբովյան համայնքում գտնվող ներբնակավայրային աշխարհագրական օբյեկտների, բաղադրիչների հասցեները կարգավորելու և ՀՀ կառավարության որոշմամբ սահմանված կարգին համապատասխանեցնելու անհրաժեշտությունից առաջարկում եմ ՀՀ Կոտայքի մարզի Աբովյան համայնքի Բալահովիտ գյուղի 1-ին թաղամասի և 3-րդ փողոցի միջակայքում գտնվող տարածքը անվանակոչել «2-րդ թաղամաս»՝ համաձայն Աբովյանի համայնքապետարանի աշխատակազմի քաղաքաշինության, հողաշինարարության, գյուղատնտեսության և անշարժ գույքի կառավարման բաժնի կողմից ներկայացված «ՀՀ Կոտայքի մարզ, համայնք Աբովյան, գյուղ Բալահովիտ, 2-րդ թաղամաս» հատակագծին /սխեմային/ համապատասխան։
 «Աբովյան համայնքի Բալահովիտ գյուղի 1-ին թաղամասի և 3-րդ փողոցի միջակայքում գտնվող տարածքը 2-րդ թաղամաս անվանակոչելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

**ՏԵՂԵԿԱՆՔ**

**«ԱԲՈՎՅԱՆ ՀԱՄԱՅՆՔԻ ԲԱԼԱՀՈՎԻՏ ԳՅՈՒՂԻ 1-ԻՆ ԹԱՂԱՄԱՍԻ ԵՎ 3-ՐԴ ՓՈՂՈՑԻ ՄԻՋԱԿԱՅՔՈՒՄ ԳՏՆՎՈՂ ՏԱՐԱԾՔԸ 2-ՐԴ ԹԱՂԱՄԱՍ ԱՆՎԱՆԱԿՈՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 «Աբովյան համայնքի Բալահովիտ գյուղի 1-ին թաղամասի և 3-րդ փողոցի միջակայքում գտնվող տարածքը 2-րդ թաղամաս անվանակոչելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի եկամուտներում և ծախսերում փոփոխություններ չեն առաջանում:

 **ՖԻՆԱՆՍԱՏՆՏԵՍԱԳԻՏԱԿԱՆ ԵՎ
 ԵԿԱՄՈՒՏՆԵՐԻ ՀԱՇՎԱՌՄԱՆ ԲԱԺՆԻ ՊԵՏ՝ ԱՆՆԱ ՉՈԲԱՆՅԱՆ**